கேள்வி: தாதாபாய் நௌரோஜி - இளமைக் காலம் குறித்து விரிவாக சொல்லுங்கள்.
பதில்: தாதாபாய் நௌரோஜி 1825 ஆம் ஆண்டு, செப்டம்பர் 4 ஆம் நாள் மும்பையில், பார்சி குடும்பத்தில் பிறந்தவர். அவரின் தந்தையார் நௌரோஜி பலஞ்சி டோர்ஜி ஆவார். அவர் சொராட்டிரிய நெறி பூஜாரி ஆவார். இவர்கள் பார்சி மக்கள் இனத்தைச் சேர்ந்தவர்கள். அவரது தாயார் மேனக் பாய். அவரது இளம் வயதிலேயே தந்தை இறந்துவிட்டதால் அவரை அவரது தாயார் வளர்த்தார். அவரது 11-ஆம் வயதில் அவருக்கு குல்பாய் என்ற சிறுமியுடன் திருமணம் செய்து வைத்தனர். அவர் மும்பை எல்பின்ஸ்டன் கல்வி நிலையத்தில் தனது படிப்பை முடித்தார்.
கேள்வி: தாதாபாய் நௌரோஜி - பிரிட்டன் நாடாளுமன்ற உறுப்பினர் பற்றி நீங்கள் என்ன அறிந்துள்ளீர்கள்?
பதில்: 1892 இல், பிரிட்டன் நாடாளுமன்றத் தேர்தலில் பின்ஸ்புரியில் இருந்து லிபரல் கட்சி சார்பாக தேர்ந்தெடுக்கப்பட்டார். இவ்வாறு தேர்ந்தெடுக்கப்பட்ட முதல் ஆசியர் இவரே. 1895 வரை உறுப்பினராக இருந்தார். அவர் கிறிஸ்தவம் இல்லாததால், விவிலியம் மீது சத்தியப் பிரமாணம் செய்யவில்லை. ஜொராஸ்ற்றியன் மதத்தினரின் வேதமான 'அவெஸ்டா' என்ற நூலின் மீது சத்தியப் பிரமாணம் செய்ய அனுமதிக்கப்பட்டார். அவர் பிரிட்டன் நாடாளுமன்றத்தில் இந்தியர்களின் துயரத்தை வெளிப்படுத்தினார். அவர் நாடாளுமன்ற உறுப்பினராகத் தேர்ந்தெடுக்கப்படுவதற்கும், பணியாற்றுவதற்கும் முகம்மது அலி ஜின்னா உதவினார். முகம்மது அலி ஜின்னா, பின்னர் இந்தியப் பிரிவினைக்குக் காரணமாக இருந்தார். 1907இல் காங்கிரஸ் மிதவாதிகள், அமிதவாதிகள் என்று இரண்டு பிரிவாகப் பிரிந்தபோது, மிதவாதிகள் பக்கம் இருந்தார். அன்னி பெசண்ட் அம்மையாரின், ஹோம் ரூல் இயக்கத்தில் ஆர்வமுடையவராக இருந்தார்.